CELEX: C2007/297/10
Language: da
Date: 2007-12-08 00:00:00
Title: Sag C-429/05: Domstolens dom (Første Afdeling) af 4. oktober 2007 — Max Rampion, Marie-Jeanne Godard, gift Rampion mod Franfinance SA, K par K SAS (anmodning om præjudiciel afgørelse fra Tribunal d'instance de Saintes (Frankrig)) (Direktiv 87/102/EØF — forbrugerkredit — forbrugerens ret til at tage retsmidler i anvendelse over for kreditgiveren i tilfælde af manglende opfyldelse eller ikke kontraktmæssig opfyldelse af aftalen vedrørende de varer eller tjenesteydelser, der er blevet finansieret ved hjælp af kreditten — betingelser — angivelse af den vare eller tjenesteydelse, der er blevet finansieret ved hjælp af tilbuddet om kredit — åbning af kredit, hvorved den aftalte kredit kan anvendes flere gange — de nationale retsinstansers mulighed for af egen drift at rejse spørgsmålet om forbrugerens ret til at tage retsmidler i anvendelse over for kreditgiveren)

8.12.2007   
            
            
               DA
            
            
               Den Europæiske Unions Tidende
            
            
               C 297/7
            
         Domstolens dom (Første Afdeling) af 4. oktober 2007 — Max Rampion, Marie-Jeanne Godard, gift Rampion mod Franfinance SA, K par K SAS (anmodning om præjudiciel afgørelse fra Tribunal d'instance de Saintes (Frankrig))
   (Sag C-429/05) (1)
   
   (Direktiv 87/102/EØF - forbrugerkredit - forbrugerens ret til at tage retsmidler i anvendelse over for kreditgiveren i tilfælde af manglende opfyldelse eller ikke kontraktmæssig opfyldelse af aftalen vedrørende de varer eller tjenesteydelser, der er blevet finansieret ved hjælp af kreditten - betingelser - angivelse af den vare eller tjenesteydelse, der er blevet finansieret ved hjælp af tilbuddet om kredit - åbning af kredit, hvorved den aftalte kredit kan anvendes flere gange - de nationale retsinstansers mulighed for af egen drift at rejse spørgsmålet om forbrugerens ret til at tage retsmidler i anvendelse over for kreditgiveren)
   (2007/C 297/10)
   Processprog: fransk
   Den forelæggende ret
   Tribunal d'instance de Saintes
   Parter i hovedsagen
   
      Sagsøgere: Max Rampion, Marie-Jeanne Godard, gift Rampion
   
      Sagsøgte: Franfinance SA, K par K SAS
   Sagens genstand
   Anmodning om præjudiciel afgørelse — Tribunal d'instance de Saintes — fortolkning af artikel 11 og 14 i Rådets direktiv 87/102/EØF af 22. december 1986 om indbyrdes tilnærmelse af medlemsstaternes love og administrative bestemmelser om forbrugerkredit (EFT L 42, s. 48) — national lovgivning, hvorefter anvendelsen af bestemmelserne om indbyrdes afhængighed mellem kreditaftalen og salgsaftalen er betinget af, at den finansierede vare er nævnt i tilbuddet om kredit — åbning af kredit, som ikke nævner den finansierede vare, men som åbenbart er forbundet med salgsaftalen — den nationale dommers mulighed for ex officio at fremfører anbringender støttet på lovgivningen om forbrugerkredit
   Konklusion
   
               1)
            
            
               Artikel 11 og 14 i Rådets direktiv 87/102/EØF af 22. december 1986 om indbyrdes tilnærmelse af medlemsstaternes love og administrative bestemmelser om forbrugerkredit, som ændret ved Europa-Parlamentets og Rådets direktiv 98/7/EF af 16. februar 1998, skal fortolkes således, at de er til hinder for, at den ret til at tage retsmidler i anvendelse, der i henhold til artikel 11, stk. 2, i direktiv 87/102, som ændret, tilkommer forbrugeren over for kreditgiveren, er betinget af, at den vare eller tjenesteydelse, der finansieres, er angivet i det forudgående tilbud om kredit.
            
         
               2)
            
            
               Direktiv 87/102, som ændret ved direktiv 98/7, skal fortolkes således, at det giver de nationale retsinstanser mulighed for af egen drift at anvende de bestemmelser, der i national ret gennemfører direktivets artikel 11, stk. 2.
            
         
      (1)  EUT C 36 af 11.2.2006.